ru cs ky ky ky ky ky ky ky kk ru tt ru ky ru ky ky ru mn ky ru ru ky ru ky ky ru ky ky ky ky ky ru ky ky ky hbs_cyr ky ky ky ky ky ru ky ru ru ru ky tt ru ky ky ru ru ru ru ky ky ky ky ky ky ru ru ru ru ru ky en ru
Кыргыз деген эл жашайт, кыргыз деген...
Буюрса, үстүбүздөгү жылдын 31-августунда Кыргыз Мамлекети өз тагдырын өзү чечип, азаттык алган күнүнө 18 жыл толот. Ушул он сегиз жыл ичинде өлкөбүз эмнелерге жетишти, кандай ийгилик болуп, не кемчиликтер кетти? Мунун баары эгемендүү өлкөбүздүн тарыхында сакталып калды. Жаманы да, жакшысы да - биздин басып өткөн жолубуз. Андыктан, өз тарыхыбызды баалай билсек деген эле тилек. Анан калса, 18 жаш - бул адам өмүрүндөгү өз алдынча жоопкерчиликке укук алган мезгил. Дегенибиз, андан аркы сапарында өлкөбүздү ийгиликтер коштоп, жакшылыктар гана жылоолосо деген ниет.
Ушундан улам басып өткөн жолубузга дагы бир ирет саресеп салып өтүүнү эп көрүп отурабыз. Анда, эгемендиктин айрым элестерине чогуу күбө бололу, мекендеш!
1998-жыл Президент тарабынан "Элетти көтөрүү жылы" деп жарыяланды. Ошондой эле жаңырган жаңы жылда президент А.Акаев кыргыз элине куттуктоо жолдоду. Куттуктоодо кыргыз элине ынтымак-ырашкерлик каалады: "Жаңы жылды утурлап, баарыңарга от башында олтурган ушул касиеттүү кадыр түндө көңүлдө баккан дагы көп нерселер жөнүндө канчалык сөз кылсак да жарашат эле. Ар бириңиздер менен ак дилден кол алышып, аруу тилектерибизди, асыл ой-сезимдерибизди бөлүшсөк андан да жакшы болмок. Бирок, мен өзүмдүн бүткүл дитим менен Сиздер менен биргемин. Сиздердин акыл-эсиңиздерди, дем-кайратыңыздарды медер тутам. Ата-мекенибиз - Кыргызстанды гүлдөтүп өстүрүүгө күчүбүз жетээрине ишенем.
Кыргыз Республикасынын өкмөтүнүн алдындагы Социалдык фонд министрликке теңелди. Мындан ары фонддун төрагасы министр болуп саналат. Бул кайра түзүү административдик реформаны өнүктүрүүнү, пенсиялык-социалдык камсыздандырууну калыптандырууну көздөп жасалды.
КРнын Президентинин буйругу менен космосту эл аралык өздөштүрүүгө кошкон бараандуу салымы, жеке эрдиги жана бийик атуулдугу үчүн космонавт Шарипов Салижанга "Ак Шумкар" өзгөчө белгиси жана "Кыргыз Республикасынын Баатыры" ыйгарылды. Ал эми жердешибиз өзгөндүк Салижан Шарипов 22-январда асманга сапар тартты.
Балалуу үй - базар
Бишкектик жаш үйбүлө Айматов Нурдин менен Тургуналиева Венеранын үйүн жаңы жылда жакшылык коштоп, үч балалуу болушту. Балдарды жана энелерди коргоону ыйык тутуп келаткан эл аралык "Мээрим" фондусу биринчилерден болуп үй-бүлөнү камкордукка алды.
Төрт жылдан бери элибиздин алдап-соолап күчүн алып келаткан Апас Жумагулов өз өтүнүчү менен кызматынан бошотулуп, анын ордуна Кубанычбек Жумалиев келди.
Эки жаш баш кошту
Кыргыз Республикасынын президенти Аскар Акаевдин уулу Айдар менен Казакстан Республикасынын президенти Нурсултан Назарбаевдин кызы Алия баш кошту.
"Бакыт эшиктен, кырсык тешиктен кирет" деген сөз бекер айтылбаптыр. Дегеним, кийинки учурда жергебизде эки кырсык катар болду. Сузактыктар суу ташкынынан жапа чексе, Ысык-Көл өрөөнүндөгү Барскоон суусуна уулуу зат салынган контейнер кулады.
Эл баатыры жана акыны Сүйүнбай Эралиев:
"Аскар Акаевичте жакшы адамга тиешелүү көп сапаттар бар экенин биздин эл жакшы билет. Мүнөзү жумшак, кичипейил, боорукер, элге абдан жакын, качан да болсо жайдары, эч кимге кабак бүркөгөндү билбейт. Ал киши Президент болуп шайлангандан бери Кыргызстан дүйнөгө таанылды".
Мындан бир ай мурда (13-июль, 1998-ж.) өлкөбүздүн Конституциялык соту Аскар Акаевдин 2000-жылы боло турган президенттик шайлоого катышууга жана шайланууга укугу бар экендигин өзүнүн чечими менен тастыктаган. Муну оппозицияда туура эмес деген ниетте кайчы пикирлерди уюштурушуп, "Асаба" аркылуу кайрылуу менен чыгышты.
"А.Акаев 1990-жылы 12-октябрда СССРдин Конституциясына ылайык Кыргыз ССРнин 1978-жылы кабыл алынган Конституциясынын негизинде шайланган" деп, түшүндүрмө берди, Консот.
Президенттин 17-октябрда Кыргыз Республикасынын конституциясына өзгөртүүлөрдү жана толуктоолорду киргизүү сунушун эл колдоп берди. 2 миллион 192 миң 590 адам добуш берүүгө катышып, анын 2 миллион 75 миң 899у "ооба" деп жооп беришти. Бул жалпы добуштун 91,14 пайызын түздү.
Кыргызстан Борбордук Азиядагы "демократия аралы" катары эл аралык аренага таанымал болду. Үстүбүздөгү жылдын 8 айынын ичинде калктын бир кишиге эсептелгендеги реалдуу кирешесинин өсүшү 8,2 %ды түздү. 1995-жылдан тартып бул жердеги славян калкынын көчүп кетүүсү токтой баштады. Ал турсун союз тараган кездерде кетип калган 300 миңдей калктын 50 миңдейи кайра көчүп келишти.
Достук жана алыскы сапарлар
Түркия президенти Сулейман Демирель Кыргызстанга иш сапары менен келди. Анын: "Боордош кыргыз элим, бир боорум Аскар" деген сөздөрү эки өлкөнүн түбү бирдигин билдирип, даңазалап турду.
КРнын президенти А.Акаевдин Польша Республикасына расмии визити башталды. Эртең Венгрияга анан Чехияга сапар тартат. Аталган өлкөлөр менен бир катар келишимдерге кол коюлмакчы.
25-декабрда Жумабек Ибраимов Премьер-министр болуп дайындалды. Ошону менен катар Премьердин полномочиеси көбөйдү. Мындан ары жаңы өкмөт мүчөлөрүн Премьер-министр сунуш кылат.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!